b'\n_START_ARTICLE_\nKozje\n_START_SECTION_\nLega\n_START_PARAGRAPH_\nKozje je osrednje naselje na Kozjanskem. Sredi\xc5\xa1\xc4\x8de Kozjanskega se je razvilo v raz\xc5\xa1irjeni dolini srednje Bistrice pod vzgodnimi pobo\xc4\x8dji Kozjaka (625 mnm) ob soto\xc4\x8dju Bistrice in Bistrega grabna oziroma ob cesti Lesi\xc4\x8dno - Podsreda.\n_START_SECTION_\nZgodovina\n_START_PARAGRAPH_\nKozje je eno najstarej\xc5\xa1ih naselij na Kozjanskem. Kraj se prvi\xc4\x8d omenja leta 1016. Tr\xc5\xa1ke pravice je dobil pred letom 1384, 1385 je postal sede\xc5\xbe sodnega in dav\xc4\x8dnega okraja.  Naselje ni bil utrjeno, zato so ga ve\xc4\x8dkrat oropali Turki, 1573 pa napadli uporni kmetje. V 19. stoletju je postal pomembno sejemsko sredi\xc5\xa1\xc4\x8de. Grad nad sotesko Bistrega grabna so konec 15. stol. razru\xc5\xa1ili. V \xc5\xbeupnijski Marijini cerkvi je na prezbiteriju naslikana mogo\xc4\x8dna poznogotska podoba sv. Kri\xc5\xa1tofa.\n_START_SECTION_\nNOB\n_START_PARAGRAPH_\nNem\xc5\xa1ki okupator je leta 1941 v Kozjem vzpostavil oro\xc5\xbeni\xc5\xa1ko postajo, ki jo je ob\xc4\x8dasno okrepil z Wehrmannschaftom. Kozjanske partizanske enote so v okolici Kozjanskega  izvedle ve\xc4\x8d oboro\xc5\xbeenih akcij.  11.9.1944 sta Kozjanski odred in Bra\xc4\x8di\xc4\x8deva brigada napadla posadki oro\xc5\xbenikov in vermanov. V hudem spopadu se je ena posadka vermanov vdala, drugo (oro\xc5\xbeniki) pa so naslednji dan re\xc5\xa1ili policijski bataljon in usta\xc5\xa1i iz Klanjca (Hrva\xc5\xa1ka). Kozje je bilo nato svobodno do nem\xc5\xa1ke ofenzive decembra 1944, ko je tu ponovno vzpostavil svojo postojanko'